An sodium chloride iyo an asin na pinakaresponsable sa pagkaasgad kan tubig-dagat asin kan mga ekstra-selular na pluwido kan nagkapirang mga multiselular na organismo. Sa nakakakan na porma kan tablang asin (table salt), ini iyo harus nagagamit bilang kondimento asin preserbatibo kan mga pagkakan. Dakulang kantidad kan sodium chloride an nagagamit sa mga prosesong industriyal, asin iyo mayor na ginikanan nin mga kompuwesto kan sodyo asin klorina na nagagamit bilang feedstocks sa padagos pang kimikal na sintesis. An pangaduwang mayor na aplikasyon kan sodium chloride iyo an paghali nin mga yelo sa mga tinampo sa malipoton na panahon.